Diari Oficial de la Generalitat Valenciana


Sumari del DOGV 5864, del 06-10-2008 (2008/11234)

Informació pública de l'alternativa tècnica del Programa per al Desenvolupament de l'Actuació Integrada del Sector SUI sòl urbanitzable industrial del PGOU de Rotglà i Corberà, unitats d'execució 1 i 2.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5864

Data del DOGV
:   06-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11600


Data del document
:   30-09-2008

Organisme emissor
:   Rotgla El Fondo, SL

Tipus de document
:   Informació Pública

Descriptors 

:   * Rotglà i Corberà
    * empresa privada
    * pla d'urbanisme

Informació pública de l'alternativa tècnica del Programa per al Desenvolupament de l'Actuació Integrada del Sector SUI sòl urbanitzable industrial del PGOU de Rotglà i Corberà, unitats d'execució 1 i 2. [2008/11470]  
En compliment del que establix l'article 134.4 de la Llei 16/2005, de 30 de desembre, de la Generalitat, Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), té lloc l'inici del procediment de concurs per al desenvolupament i l'execució del programa d'actuació integrada, per mitjà de gestió indirecta, del sector SUI sòl urbanitzable industrial del PGOU de Rotglà i Corberà, unitats d'execució 1 i 2, amb una superfície total aproximada de 399.175 m²s.   
Les bases generals reguladores aplicables als procediments de programes d'actuació integrada, per mitjà de la gestió indirecta, de l'Ajuntament de Rotglà i Corberà, són les aprovades per Acord plenari de l'Ajuntament de Rotglà i Corberà, adoptat en sessió d'11 de juliol 2006 (BOP núm. 214). L'inici del procediment de concurs i les bases particulars que regiran en el concurs per a la selecció d'agent urbanitzador programa d'actuació integrada, per mitjà de gestió indirecta, de les unitats d'execució 1 i 2 del sector SUI de sòl urbanitzable industrial, han sigut aprovades mitjançant Acord del Ple de data 17 d'abril de 2008, enviat al Diario Oficial de la Unión Europea el 18 d'abril de 2008 i publicat el 22 d'abril de 2008; es va publicar també en el Diari Oficial de la Comunitat Valenciana número 5773, de data 29 de maig de 2008.  
La mercantil Rotglà El Fondo, SL, CIF núm. B-98054935, amb domicili a l'avinguda de Tres Creus, 44, de València, ha iniciat la informació pública de la seua proposta de Programa per al Desenvolupament del Sector SUI de sòl urbanitzable del PGOU de Rotglà i Corberà, amb la protocol·lització per mitjà d'acta davant del notari Luis Miguel Delgado Tezanos, amb domicili a Xàtiva (València), Baixada de l'Estació, núm. 9, de la documentació tècnica de l'alternativa tècnica de programa, comprensiva, de conformitat amb la base 8 de les bases particulars, dels documents següents: a) projecte d'urbanització i annexos (de conformitat amb la base 6 de les bases particulars; b) identificació del document de planejament que regule l'ordenació a desenvolupar i c) justificació del compliment de les condicions d'integració de l'actuació amb l'entorn. Així mateix un exemplar de la dita documentació ha quedat depositat a l'Ajuntament de Rotglà i Coberà, siti a la carretera de Madrid, núm. 62, web: www.rotglaicorbera.es, telèfon 249 594 463 i una altra còpia ha quedat depositada en la copisteria Centro de Copia Herrero, sítia a Xàtiva (València), carrer de Moncada, núm. 26, telèfon 869 776 871.  
Es fa constar, en aplicació de l'article 134 de la LUV, que durant el termini d'un mes comptat des de la publicació del present anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic, bé en la notaria de Luis Miguel Delgado Tezanos, bé a l'Ajuntament de Rotglà i Corberà per a obtindre informació, pels procediments legals, sobre els documents objecte d'exposició pública i presentar al·legacions. Les al·legacions esmentades podran presentar-se indistintament en la notària indicada en horari de 10.00 a 14.00 hores, de dilluns a divendres, o bé a l'Ajuntament de Rotglà i Corberà en horari administratiu obert al públic. De la mateixa manera, es podrà obtindre còpia de la documentació tècnica objecte d'exposició pública en la copisteria indicada en horari d'atenció al públic.  
Prèviament a la publicació d'este anunci, de conformitat amb el que disposa el mencionat article 134 de la LUV, s'ha remés avís de l'inici del procediment de gestió indirecta del Programa d'Actuació Integrada del Sector SUI sòl urbanitzable industrial del PGOU de Rotglà i Corberà, unitats d'execució 1 i 2, al domicili fiscal dels qui consten en el cadastre com a titulars dels drets afectats per l'actuació proposada.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 296.4 del Decret 67/2006 (ROGTU), el present edicte complix la funció de notificació per a aquells eventuals titulars desconeguts, de parador ignorat o que, intentada esta, no s'haja pogut practicar, sense perjudici que l'avís als dits titulars s'efectue addicionalment per mitjà de publicació en el Butlletí Oficial de la Província de València.  
València, 30 de setembre de 2008.- El conseller: Antonio Peiró-Camaró Rodríguez.